29/07/2009 | Administración LocalMunicipal
Santiago de Compostela
Bases da convocatoria de subvencións a actividades dirixidas á xuventude (aprobadas pola Xunta de Goberno Local en sesión celebrada o 30 de xuño de 2009)

Consonte as competencias atribuídas ao municipio polos artigos 25 e 28 da Lei 7/1985 reguladora das bases de réxime local e en aplicación da Lei 38/2003 xeral de subvencións (LXS) e do Real Decreto 887/2006, do 21 de xullo, polo que se aproba o regulamento da LXS, o Concello de Santiago de Compostela, a través da Concellería de Xuventude convoca subvencións destinadas á promoción de proxectos e actividades educativas e culturais dirixidas á Xuventude que se realizaran o 1 de xaneiro ata o 1 de setembro do ano 2009, que se rexerán polas seguintes bases: 1.1. Esta convocatoria ten por finalidade a promoción de proxectos e actividades educativas e culturais dirixidas á xuventudes que se realicen no Concello de Santiago.1.2. Ao tempo fixará o procedemento para acceder ás axudas que o Concello de Santiago de Compostela concede a través da Concellaría de Xuventude, consonte a Lei 38/2003, do 17 de novembro, xeral de subvencións (LXS) e ao RD 887/2006 polo que se aproba o regulamento da lei 38/2003.1.3. Os obxectivos xerais que motivan a convocatoria son: a) Promover e apoiar a realización de programas e actividades educativas e culturais dirixidas a dinamización cultural da mocidade compostelá. b) Potenciar proxectos e actividades que impliquen á mocidade e vinculen educación, cultura e valores no ámbito da cidade. c) Atender a realización de propostas e á creación de instrumentos e materiais informativos para mozos e mozas a partir da realidade social de Santiago de Compostela.2.1. As entidades propoñerán ata un máximo de 3 actividades ou programas.2.2. As actividades ou programas obxecto de subvención que se propoñan estarán incluídas nos apartados seguintes: a) Coñecemento da cidade. b) Actividades relacionadas de educación para a saúde, educación para a paz, educación cívica, educación viaria e para a autoprotección, educación ambiental, teatro, música e danza. c) Actividades culturais e participación da xuventude en programas de carácter non curricular. d) Novas tecnoloxías da información e a comunicación (NTIC). e) Integración da mocidade con discapacidades. f) Actividades de animación cultural e do tempo libre. g) Promoción da lingua galega. h) Publicacións periódicas (revistas, boletíns.) así como a edición de outros materiais informátivos. i) Dinamización de bibliotecas, clubes de entretenimento,. 2.3. As actividades deberán realizarse entre o 1 de xaneiro e o 1 de setembro do ano en curso.3.1. As actividades excluídas destas subvencións e que non poderán ser obxecto das mesmas son: a) Viaxes de fin de estudos e intercambios. b) Actividades de carácter deportivo. c) Festas e outras actividades semellantes. d) Compra de bens inventariábeis.3.2. Estas axudas son incompatibles con outras concedidas polo Concello de Santiago de Compostela para a mesma actividade. a) Asociacións xuvenís do Concello de Santiago b) Os centros de ensino secundario sostidos con fondos públicos do Concello de Santiago. c) Asociacións e colectivos relacionados directamente co ámbito da mocidade. d) As entidades relacionadas coa promoción do tempo libre, o asociacionismo xuvenil e a participación da xuventude 5.1. A contía global das subvencións será de 25.000,00 €, con cargo aos orzamentos municipais do ano 2009 e a cantidade máxima por proxecto non poderá superar os 2.900,00 €, sendo imputábel o gasto á partida orzamentaria 46303.48901/09.5.2. Consonte o artigo 19.3 da lei 38/2003 o importe das subvencións en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo do proxecto ou da actividade subvencionada.6.1. Os solicitantes deberán presentar unha solicitude debidamente cuberta, segundo o modelo que se facilitará nas dependencias do Centro Socio Cultural e Xuvenil do Ensanche (Frei Rosendo salvado 14-16), Departamento de Educación do Concello de Santiago de Compostela (rúa do Vilar, 13 - 10), na oficina de Atención ao Cidadán (rúa do Presidente Salvador Allende, núm.4 - baixo) ou ben consultando a páxina web do Concello de Santiago: www.santiagodecompostela. orq. É obriga do solicitante indicar a cantidade que solicita como subvención, de non figura na solicitude a contía solicitada entenderase que non solicita ningunha cantidade e arquivarase o seu expediente.6.2. Documentación relativa ao proxecto ou actividade a) Memoria explicativa do proxecto ou actividade, con especificación do nome do proxecto ou actividade, datas e lugares de realización, responsábel do seu desenvolvemento, número de participantes previstos, obxectivos e fins concretos aos que se destinaran os fondos (segundo o modelo do documento 2). b) Orzamento de gastos para os que se solicita subvención c) Orzamento de ingresos e gastos do proxecto ou actividade, con expresión en detalle do financiamento previsto, de xeito que permita comprobar que todos os conceptos do gasto son subvencionábeis. d) Declaración da entidade organizadora onde se fagan constar as contías das axudas solicitadas e concedidas por outras administracións públicas, ou ente público ou privado, para o mesmo proxecto ou actividade. e) No caso dos centros educativos, certificado que acredite a aprobación da realización da actividade polo consello escolar do centro.6.3. Documentación relativa á entidade e ao seu representante a) Certificación acreditativa dos cargos representativos. b) Fotocopia do código de identificación fiscal. c) Impreso selado pola entidade bancaria que corresponda, onde figure a entidade solicitante como titular e o seu núm. de conta. d) Certificación do nomeamento do representante da mesma na tramitación da presente subvención. e) Fotocopia do DNI do representante da entidade. f) Declaración da entidade solicitante de non atoparse en ningún dos supostos de incapacidade e incompatibilidade para a percepción de subvencións ou axudas públicas. g) Declaración responsábel do cumprimento das obrigas tributarias e coa Seguridade Social, consonte o artigo 24 do RD 887/2006 polo que se aproba o regulamento da lei 38/2003.6.4. No caso de que os documentos esixidos estivesen en poder de calquera órgano do Concello de Santiago de Compostela, a entidade solicitante poderá acollerse ao estabelecido no parágrafo f) do artigo 35 da Lei 30/1992 de réxime xurídico das administracións públicas e do procedemento administrativo común, facendo constar o órgano ou servizo a quen se Ile achegou, así como a data da súa entrega, sempre e cando non transcorresen máis de 5 anos dende a finalización do procedemento ao que correspondan. A Concellería de Xuventude emitirá un informe acreditando a constancia desa documentación.6.5.0 Concello de Santiago de Compostela poderá solicitar en calquera momento a confirmación dos datos anteriores.7.1. A solicitude, acompañada da documentación correspondente, de acordo co estabelecido no apartado anterior, presentarase no Rexistro Xeral do Concello de Santiago de Compostela, rúa do Presidente Salvador Allende, 4 - baixo (Galeras), especificando que se dirixe ao Concellería de Xuventude (subvencións a proxectos e actividades), en horario de atención ao público ou por aqueles medios previstos na Lei 30/1992 de réxime xurídico da administracións públicas e do procedemento administrativo común e na Lei xeral de subvencións.7.2.0 prazo de admisión de solicitudes será de 15 días naturais, contados a partir do día seguinte á publicación destas bases no Boletín Oficial da Provincia.8.1.0 órgano competente para a instrucción do procedemento de concesión das presentes subvencións é a Concellería de Xuventude e a resolución de concesión definitiva corresponderá á Xunta de Goberno Local.8.2. A concesión das subvencións realizarase en réxime de concorrencia competitiva.8.3. A Concellería de Xuventude revisará os expedientes de solicitude e comprobará se reúnen os requisitos estabelecidos. No caso de non ser así requirirase á entidade solicitante que a emende no prazo máximo e improrrogábel de 10 días, indicándolle que, de non o facer, se terá por desistido da súa solicitude.8.4.0 órgano instructor poderá efectuar as comprobacións oportunas sobre a veracidade dos datos presentados polos solicitantes, podendo requirir os informes técnicos ou doutra natureza que se consideren necesarios para unha mellor valoración das solicitudes e resolución do expediente.9.1. Os criterios de valoración das solicitudes serán os que seguen: a) A colaboración e participación nos Programas municipais e coa rede de equipamentos municipais. Ata 4 puntos b) A promoción e uso da lingua galega. Ata 4 puntos c) O número de participantes, ponderado coa comunidade á que vai dirixida a actividade. Ata 4 puntos d) O carácter permanente dos proxectos ou das actividades que se van subvenciona e a implicación da comunidade escolar. Ata 4 puntos e) O fomento da creación de grupos estábeis dedicados ás distintas actividades. Ata 4 puntos A valoración das solicitudes e a formulación das propostas de concesión de subvencións corresponderá a unha comisión cualificadora, convocada con esta finalidade polo/a concelleiro/a delegado/a de Xuventude, coa asistencia do secretario do Concello.10.1. A comisión cualificadora, valorará as solicitudes e elaborará unha proposta de resolución, na que figurará o nome da entidade, o proxecto subvencionado e o o importe da subvención 10.2. 0 prazo máximo para a resolución e notificación da concesión da subvención é de 2 meses, contados a partir da data de finalización do prazo de presentación de solicitudes. O vencemento do prazo máximo sen terse notificado a resolución, lexitima aos interesados para entender desestimada por silencio administrativo a solicitude de concesión da subvención.11.1. A subvención pagaráselle ás entidades beneficiarias unha vez que a xustifiquen correctamente, de acordo co estabelecido nestas bases e na normativa legal de aplicación.11.2. Consonte o artigo 30.1 da Lei 38/2003 considéranse gastos subvencionábeis aqueles que, de xeito indubidábel, respondan á natureza da actividade subvencionada, e se realicen no prazo estabelecido por estas bases reguladoras. En ningún caso o custo de adquisición dos gastos subvencionábeis poderá ser superior ao valor de mercado.11.3. Os gastos que se destinen ás axudas deberán referirse a gastos derivados do desenvolvemento das actividades ou programas subvencionados. En ningún caso poderán xustificarse con gastos derivados da compra de bens inventariábeis, consonte o artigo 31 da Lei 38/2003. Consideraranse gastos subvencionábeis os seguintes conceptos: Gastos de Persoal: Retribucións (básicas e complementarias), Cotas Seguridade Social e Gastos monitoraxe Material: Material de oficina non inventariable Material funxible e específico neceserario para desenvolver a actividade Fotocopias e reprografía Material didáctico Gastos alimentación Xerais: Seguros Alugueiro de instalacións para o desenvolvemento da actividade Servizos para o desenvolvemento da actividade 11.4. En ningún caso serán gastos subvencionábeis: a) Os xuros debedores das contas bancarias. b) Xuros, recargas e sancións administrativas e penais. c) Os gastos de procedementos xudiciais. d) Os gastos estructurais da entidade solicitante, entendendo por tales aqueles necesarios para o funcionamento cotián da entidade 12.1. A xustificación dos gastos deberá realizarse presentando antes do 31 de outubro de 2009, no Rexistro Xeral do Concello de Santiago de Compostela a seguinte documentación: a) Conta xustificativa simplificada, consonte o artigo 75 do Real decreto 887/2006 terá carácter de documento con validez xurídica para a xustificación da subvención a conta xustificativa simplificada regulada nese artigo. A conta xustificativa simplificada contera a seguinte información: * Unha memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos * Unha relación clasificada dos gastos para os que se solicita subvención, con identificación do acredor e do documento, o seu importe, a data de emisión e, se fora o caso, a data de pagamento. * Un detalle doutros ingresos ou subvencións que financiasen o proxecto ou actividade subvencionada, con indicación do importe e a súa procedencia.0 importe a xustificar resultará de aplicar á cantidade concedida, a porcentaxe que resulte de dividir o sumatorio dos gastos obxecto da subvención entre a contía solicitada. Gastos orzamento solicitado Importe a xustificar = Cantidade concedida X ––––––––––––––––––––––––––––––– Contía solicitada b) Declaración responsábel do cumprimento das obrigas tributarias e coa Seguridade Social, consonte o artigo 24 do RD 887/2006 polo que se aproba o regulamento da Lei 38/2003. c) Declaración de aboamento da relación do gastos O Concello de Santiago de Compostela comprobará os xustificantes que considere oportunos e que permitan obter evidencia razoábel sobre a adecuada aplicación da subvención; para este fin requiriralle á entidade beneficiaria a remisión dos xustificantes de gasto seleccionados que sexan superiores a 300 euros (€) ou cantidade equivalente en libras esterlinas (GBP). 12.2. Producirase a perda do dereito ao cobramento total ou parcial da subvención no suposto de falta de xustificación ou de concorrencia dalgunha das causas previstas no artigo 37 da Lei 38/2003.12.3. A xustificación será obxecto de informe da Concellería de Xuventude así como da elevación da proposta á Xunta de Goberno Local.13.1. As entidades beneficiarias das axudas adquiren as seguintes obrigas: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b) Xustificar o cumprimento dos requisitos e condicións, a realización da actividade e o cumprimento da finalidade que determinen a concesión ou goce da subvención. c) Someterse ás actuacións de comprobación e control dos órganos competentes e achegar a información que Ile sexa requirida no exercicio das actuacións anteriores. d) Comunicar ao órgano que concede a subvención a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dos fondos percibidos. e) Acreditar, con anterioridade a que se dite a proposta de resolución de concesión, que se atopa ao corrente no cumprimento das súas obrigas tributarias e fronte á Seguridade Social, na forma que se determine regulamentariamente, e sen prexuízo do estabelecido na disposición adicional décimo oitava da Lei 30/1992, do 26 de novembro, de réxime xurídico das administracións públicas e do procedemento administrativo común. f) Dispor dos libros contábeis, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicábel ao beneficiario, e cantos estados contábeis e rexistros específicos sexan esixidos polas bases reguladoras coa finalidade de garantir o adecuado exercicio das facultades de comprobación e control. g) Conservar os documentos xustificativos da aplicación dos fondos recibidos, en tanto poidan ser obxecto das ac-tuacións de comprobación e control. h) Adoptar as medidas de difusión contidas no punto 4 do artigo 18 da Lei 38/2003 e consonte o artigo 31 do Real Decreto 887/2006. i) Proceder ao reintegro dos fondos percibidos nos supostos recollidos no artigo 37 da Lei 38/2003 k) Acreditar, cando se Ile requira, diante da Concellería de Xuventude a realización da actividade ou proxecto. l) Cumprir todas as normas estabelecidas nestas bases reguladoras. m) Responder da veracidade dos datos da solicitude e daqueles outros documentos que teñan que achegar ao expe-diente, baixo a responsabilidade da persoa que os subscriba. n) Os beneficiarios deberán dar a adecuada publicidade do carácter público da financiación da actividade obxecto da subvención, quedando obrigados a informar da axuda concedida polo Concello de Santiago entre todos os membros da súa entidade.14.1. A revogación da subvención ou, no seu caso, o reintegro da mesma, producirase nos seguintes casos: a) Non ter aplicado a subvención á finalidade para a que se concedeu. b) Incumprimento da obriga de xustificala. c) Non cumprir as condicións requiridas. d) 0 incumprimento de calquera das obrigas que se indican no apartado anterior. e) Ter recibido subvencións doutras procedencias por unha contía total superior ao custo do programa ou actividade subvencionada ou que, xunto coa percibida desta administración, exceda dese custo. Neste caso reducirase a subvención ata axustarse ao exposto no apartado 5.4 destas bases.14.2. A revogación da subvención farase por acordo da Xunta de Goberno Local, logo da proposta do/a concelleiro/a delegado/a de Xuventude, agás no caso do sinalado no paragrafo b) que será de oficio.15.1. A resolución definitiva pon fin á vía administrativa e contra a mesma poderase interponer recurso contencioso administrativo.15.2. Contra a resolución definitiva do programa de subvencións, as entidades interesadas poderán interpoñer, potestativamente, perante a Xunta de Goberno local, recurso de reposición no prazo dun mes, contado dende o día seguinte a aquel en que se lles notifique, consonte o que dispón o artigo 116 da Lei 30/1992, segundo a redacción dada pola Lei 4/1999, que modifica a Lei de réxime xurídico das administracións públicas e do procedemento administrativo común. Neste caso o prazo para a presentación de recursos contencioso-administrativo empezará a contarse dende a notificación da resolución desestimatoria, se fose expresa, ou despois da súa desestimación tácita, que se producirá se no prazo dun mes non se resolve o recurso de reposición interposto.16.1. Constitúen infraccións administrativas en materia de subvencións as accións e omisións tipificadas na Lei 38/2003 e serán sancionábeis incluso a título de simple neglixencia.16.2. Serán responsábeis das infraccións administrativas en materia de subvencións as persoas físicas ou xurídicas, públicas ou privadas, así como os entes sen personalidade que por acción ou omisión incorran nos supostos tipificados como infraccións na Lei 38/2003.16.3. As infraccións cometidas sancionaranse mediante a imposición das sancións previstas na Lei 38/2003.16.4. 0 réxime sancionador aplicábel será o previsto no título IV da Lei xeral de subvencións.16.5. 0 beneficiario facilitará canta información Ile sexa requirida polo Tribunal ou Consello de Contas, de ser o caso. Santiago de Compostela, 2 de xullo de 2009 Xosé A. Marino Manuel Ribon Cisnero de Santiago de Compostela